b"\n_START_ARTICLE_\nElizabeth Reaser\n_START_SECTION_\nZgodnje \xc5\xbeivljenje\n_START_PARAGRAPH_\nElizabeth Ann Reaser se je rodila v Bloomfieldu, Michigan, Zdru\xc5\xbeene dr\xc5\xbeave Amerike, predmestju Detroita, kot h\xc4\x8di Karen Davidson in Johna Reaserja. Je druga od treh h\xc4\x8dera. Njena star\xc5\xa1a sta razvezana. Njena mama se je kasneje poro\xc4\x8dila s poslovne\xc5\xbeem, miljarderjem Williamom Davidsonom; po njegovi smrti je Karen Davidson postala lastnica podjetja Detroit Pistons. Diplomirala je na kolid\xc5\xbeu Juilliard, kasneje pa se je \xc5\xa1olala \xc5\xa1e na akademiji Sacred Heart v Bloomfield Hillsu._NEWLINE_Elizabeth Reaser je dejala, da je \xc5\xbee v otro\xc5\xa1tvu \xc5\xbeelela postati igralka:\xc2\xa0\xc2\xbbVedno sem si \xc5\xbeelela postati igralka, odkar se spominjam. Odrasla sem v zelo subjektivni dru\xc5\xbeini, ki je v dnevni sobi gledala zelo slabe serije. A to je tisto, kar rada po\xc4\x8dnem.\xc2\xab\n_START_SECTION_\nKariera\n_START_PARAGRAPH_\nElizabeth Reaser je v za\xc4\x8detku kariere igrala v gledali\xc5\xa1\xc4\x8du; neko\xc4\x8d je nastopala v gledali\xc5\xa1ki igri, ki sta si jo ogledala le dva \xc4\x8dloveka. V gledali\xc5\xa1\xc4\x8du je igrala med letoma 1999 in 2005; v tem \xc4\x8dasu je med drugim igrala Perdito v gledali\xc5\xa1ki igri Zimska pravljica Williama Shakespearea._NEWLINE_Svojo prvo televizijsko vlogo je dobila leta 1998, ko je zaigrala Molly v televizijski seriji Sports Theater with Shaquille O'Neal, natan\xc4\x8dneje epizodi\xc2\xa0\xc2\xbbScrubs\xc2\xab. V naslednjih letih je zaigrala v serijah Sopranovi ter Zakon in red: Zlo\xc4\x8dinski naklep in v filmih The Beliver ter Mind the Gap. Oktobra leta 2004 jo je revija Interview vklju\xc4\x8dila na svoj seznam\xc2\xa0\xc2\xbb14 bodo\xc4\x8dih\xc2\xab, najbolj\xc5\xa1ih neodkritih kreativnih \xc5\xbeensk. \xc5\xbde leto dni pozneje je pritegnila pozornost s filmi Nova v dru\xc5\xbeini in Sweet Land; za svoj nastop v filmu Sweet Land je prejela nagrado filmskega festivala Newport Beach v kategoriji za\xc2\xa0\xc2\xbbnajbolj\xc5\xa1o igralko v filmu\xc2\xab\xc2\xa0ter nominacijo za nagrado Independent Spirit Award v kategoriji za\xc2\xa0\xc2\xbbnajbolj\xc5\xa1o glavno \xc5\xbeensko igralko\xc2\xab. Leta 2006 pritegnila pozornost z vlogo Alice Alden, M.D. v televizijski seriji Saved; na vlogo v seriji se je pripravljala tako, da je nekaj \xc4\x8dasa pre\xc5\xbeivela v bolnici in preu\xc4\x8devala vedenje tamkaj\xc5\xa1njih medicinskih sester ter zdravnikov._NEWLINE_Med letoma 2007 in 2008 je Elizabeth Reaser igrala eno izmed stranskih vlog v seriji Talenti v belem. V seriji je zaigrala neznano nose\xc4\x8dnico z amnezijo. Za svoj nastop je bila nominirana za nagrado emmy v kategoriji za\xc2\xa0\xc2\xbbizstopajo\xc4\x8do stransko igralko v dramski seriji\xc2\xab, skupaj s celotno igralsko zasedbo pa \xc5\xa1e za nagrado Screen Actors Guild Award v kategoriji za\xc2\xa0\xc2\xbbizstopajo\xc4\x8di nastop igralske zasedbe v dramski seriji\xc2\xab._NEWLINE_Elizabeth Reaser je leta 2008 dobila vlogo Esme Cullen v filmu Somrak, posnetem po istoimenski knji\xc5\xbeni uspe\xc5\xa1nici Stephenie Meyer. Leta 2009 je s svojo vlogo nadaljevala tudi v nadaljevanju filma, filmu Mlada luna, leta 2010 pa v filmu Mrk. V letih 2011 in 2012 bosta iz\xc5\xa1li \xc5\xa1e dve nadaljevanji filma, Jutranja zarja - 1. del in Jutranja zarja - 2. del._NEWLINE_Oktobra 2010 je iz\xc5\xa1la epizoda serije Dobra \xc5\xbeena, kjer je zaigrala tudi Elizabeth Reaser.\n_START_SECTION_\nZasebno \xc5\xbeivljenje\n_START_PARAGRAPH_\nO zasebnem \xc5\xbeivljenju Elizabeth Reaser ni znano veliko; nikoli ni bila poro\xc4\x8dena in govorilo se je, da je bila nekaj \xc4\x8dasa v razmerju z romanopiscem Adam Rapp._NEWLINE_Organizacija PETA je poro\xc4\x8dala, da je vegetarijanka."